b'\n_START_ARTICLE_\nPambansang Pamantasang Sentral\n_START_PARAGRAPH_\nAng Pambansang Pamantasang Sentral (Ingles: National Central University,\xc2\xa0NCU, Tsino: \xe5\x9c\x8b\xe7\xab\x8b\xe4\xb8\xad\xe5\xa4\xae\xe5\xa4\xa7\xe5\xad\xb8, Kuo-Li Chung-yang Ta-hs\xc3\xbceh, o \xe4\xb8\xad\xe5\xa4\xa7, Chung-ta) ay itinatag noong 1915 na may ugat sa institusyong itinatag noong 258 CE sa\xc2\xa0Tsina. Itinatag sa Nanjing noong 1915, ang NCU noon ay ang nangungunang akademikong sentro sa timog-silangang Tsina. Ang NCU sa Nanking ay naging ang\xc2\xa0Unibersidad ng Nanjing noong 1949, at ang dating kampus ay naging tahanan ng Nanjing Institute of Technology na napalitan naman bilang Southeast University dahil lumipat pa ng kampus ang Unibersidad ng Nanjing\xc2\xa0noong 1952,\xc2\xa0Ang NCU ay muling itinatag sa Taiwan noong 1962. Unang itinatag ang paaralan sa Miaoli, ngunit nirelokeyt sa Zhongli\xc2\xa0noong 1968, at binuo bilang isang komprehensibong unibersidad. Ito ngayon ay ang nangungunang unibersidad sa Taiwan sa mga nlarangan ng drama, araling pampelikula, araling pangkultura,\xc2\xa0araling pangkasarian, araling\xc2\xa0Hakka, heopisika, agham pangkalawakan, remote sensing, astronomiya, optoelectronika, nanoteknolohiya, at pamamahala.'